CELEX: 62018TN0540
Language: lt
Date: 2018-09-11 00:00:00
Title: Byla T-540/18: 2018 m. rugsėjo 11 d. pareikštas ieškinys byloje ASL Aviation Holdings and ASL Airlines (Ireland) / Komisija

5.11.2018   
            
            
               LT
            
            
               Europos Sąjungos oficialusis leidinys
            
            
               C 399/49
            
         
      2018 m. rugsėjo 11 d. pareikštas ieškinys byloje ASL Aviation Holdings and ASL Airlines (Ireland) / Komisija
      
      (Byla T-540/18)
      (2018/C 399/64)
      Proceso kalba: anglų
      
         Šalys
      
      
         Ieškovės: ASL Aviation Holdings DAC (Sordsas, Airija) ir ASL Airlines (Ireland) Ltd (Sordsas), atstovaujamos Senior Counsel N. Travers, solisotorių H. Kelly, K. McKenna ir R. Scanlan
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  pripažinti, kad pagal SESV 268 straipsnį ir 340 straipsnio antrą pastraipą atsakovė yra atsakinga už 263,6 mln. EUR ar kito dydžio, kurį nustatys Bendrasis Teismas, žalą, kurią ieškovės patyrė dėl 2013 m. sausio 30 d. Komisijos sprendimo C(2013) 431 byloje COMP/M.6570 – UPS/TNT Express, kuriuo buvo neleista UPS ir TNT Express NV koncentracija, neteisėtumo ir dėl to, kad Komisija nepripažino ASL teisės į gerą administravimą,
               
            
                  —
               
               
                  priteisti iš atsakovės delspinigius nuo 263,6 mln. EUR sumos ar kitos sumos, kurą nustatys Bendrasis Teismas, apskaičiuojamus pagal Europos Centrinio Banko normą, taikomą pagrindinėms refinansavimo operacijoms, padidintą dviem punktais ir skaičiuojamus nuo sprendimo paskelbimo šioje byloje iki visiško žalos atlyginimo,
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškovės prašo atlyginti alą, kurią jos tariamai patyrė dėl Komisijos sprendimo C(2013) 431 byloje COMP/M.6570 – UPS/TNT Express (toliau – ginčijamas sprendimas), kuris 2017 m. kovo 7 d. Sprendimu United Parcel Service / Komisija, (T-194/13, EU:T:2017:144) buvo panaikintas.
      Grįsdamos ieškinį ieškovės remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad ginčijamas sprendimas pažeidžia viršesnes teisės normas, kuriomis saugomi atskiri subjektai, be kita ko ieškovės, todėl jos neteko galimybės gauti pelno, kurį turėjo duoti 2012 m. lapkričio mėn. jų sudaryti susitarimai.
               
            
                  2.
               
               
                  Antrasis ieškinio pagrindas grindžiamas tuo, kad dėl tinkamų procedūrų įvertinti susijungimo sandorius, kai buvo atliekamas tyrimas dėl koncentracijos apie kurią buvo pranešta, nesilaikymo, lėmusio ginčijamo sprendimo panaikinimą, nes buvo pažeistos ieškovių teisė į gerą administravimą, o atsakovė nebuvo pakankamai kruopšti įgyvendinant tokį vertinimą, kaip numatyta Reglamento Nr. 139/2004 (1) 18 straipsnio 3 dalyje, Europos Sąjungos pagrindinių teisių chartijos 41 straipsnyje ir garantuojama bendraisiais Sąjungos teisės principais, atsakovė pažeidė teisės normas, saugančias visus asmenis, kurie tiesiogiai susiję su ginčijamu sprendimu, be kita ko ieškoves.
               
            
                  3.
               
               
                  Trečiasis ieškinio pagrindas grindžiamas tuo, kad ginčijamame sprendime, be kita ko, yra akivaizdžių ir didelių klaidų, turėjusių įtakos apeliantės vertinimui dėl koncentracijos, apie kurią buvo pranešta, kaip tai tvirtino UPS savo ieškinyje dėl Komisijos deliktinės atsakomybės byloje T-834/17, kuriame dėl gero teisingumo administravimo ieškovės grįsdamos savo reikalavimą dėl žalos atlyginimo rėmėsi kainos koncentracijos analize, veiksmingumo analize, FedEx pateiktu konkurencingumo vertinimu ir konkurencijos intensyvumo vertinimu, kurį pateikė atsakovė ginčijamame sprendime.
               
            
                  4.
               
               
                  Ketvirtasis ieškinio pagrindas grindžiamas ieškovių teise į žalos atlyginimą dėl atsakovės deliktinės atsakomybės, nes dėl ginčijamo sprendimo priėmimo procedūros neteisėtumo ir draudimo įgyvendinti koncentraciją, apie kurią buvo pranešta, apeliantė pažeidė ieškovių laisvę užsiimti verslu ir jų teisę į nuosavybę, saugomą Europos Sąjungos pagrindinių teisių chartijos 16 ir straipsniais, taip pat bendruosius ES teisės principus.
               
            
                  5.
               
               
                  Penktajame ieškinio pagrinde nurodoma, kad dėl šių pažeidimų ieškovės turėjo nuostolių, nes, jei šių pažeidimų nebūtų buvę, jos dėl 2012 m. lapkričio mėn. sudarytų susitarimų būtų galėjusios gauti pelno, todėl ieškovės gavusios kompensaciją turėtų atsidurti tokioje situacijoje, kokioje jos būtų buvusios, jei ginčijamame sprendime nebūtų buvę padaryta pažeidimų, o šis ieškinys yra vienintelis būdas joms prisiteisti žalos atlyginimą.
               
            
         (1)  2004 m. sausio 20 d. Tarybos reglamentas (EB) Nr. 139/2004 dėl koncentracijų tarp įmonių kontrolės (EB Susijungimų reglamentas) (OL L 24, 2004 1 29, p. 1; 2004 m. specialusis leidimas lietuvių k., 8 sk.,3 t., p. 40).